Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 141

6. évfolyam Témakör Tartalom Számítógépes alapismeretek Információ képekben — állóképek, mozgóképek. Számítógépes alkotásokból nyerhető információk tapasztalat útján történő megismerése. Algoritmus és számítógép: játékos számítógépes környezetben algoritmusok értelmezése. Mozgások létrehozása a képernyőn irányítással, adott útvonal bejárásával. A billentyűzet és az egér használata, egyszerű rajz és rövid szöveg megjelenítése a képernyőn. Könyvtárhasználati alapismeretek Ismerkedés a katalógussal. Egyéb ismerethordozók használatának lehetősége a könyvtárban. Követelmény — Legyen képes néhány lépésből feladatsor algoritmusának összeállítására. — Tudjon egyszerű, elsősorban rajzos titkosírást készíteni, megfejteni. — Legyen tájékozott a képi információforrások körében. — Fokozódjon érdeklődése, aktivitása a számítógéppel végzett tevékenység iránt. — Legyen képes változások létrehozására a képernyőn. — Növekvő önállósággal legyen képes az iskolai könyvtár használatára. — A billentyűzet és az egér használata, egyszerű rajz és rövid szöveg megjelenítése a képernyőn. TANTERVI MODULOK — HON- ÉS NÉPISMERET 5—8. évfolyam Célok — A hon- és népismeretet megalapozó témakörök és tartalmak szinte valamennyi tantárgy tanítása során évről évre megjelennek. A modul összefogja, rendezi az így mozaikszerűen megszerzett ismereteket és kibővíti mindazokkal a tudáselemekkel, amelyeket a helyi feltételek és a tanulók életkori adottságai, képességei indokolnak és lehetővé tesznek. — 1—4. évfolyamon a környezetismeret, a magyar nyelv és irodalom, valamint az ének-zene, rajz és kézművesség tantárgy tanítása során találkoznak először a tanulók a „ki vagyok én”, „hol élek”, „milyen közösséghez tartozom” kérdéskörrel. Megismerik lakóhelyüket, szűkebb környezetüket, részt vesznek az ünnepekben, megélik a közös hétköznapokat. — Az 5. évfolyamtól kezdődően földrajzi és történelmi ismereteket is gyűjtenek egyre táguló körben. A tíz éven felüli gyermekek személyiségfejlődésében igény mutatkozik a közösségi élet mind bonyolultabb formáinak megismerésére, megélésére. Ennek az igénynek a kielégítésére nyújt gyakorlóteret a Hon- és népismeret modul tanítása. 2000/135/II. szám Feladatok — A modul anyagának feldolgozása szolgálja a tanulók személyiségfejlesztését, az idő- és térbeli orientáció erősítését, a történelmi látásmód színesítését, a haza- és népszeretet kialakítását, a tolerancia- és empátiakészség formálását. Egyben járuljon hozzá a különböző tantárgyak anyagának gyermekközelbe hozásához, a praktikus oldalak erősítéséhez. — A 7—8. évfolyamon az állampolgári ismeretek modullal kiegészülve segítse a polgári létben való jobb eligazodást, és járuljon hozzá ahhoz, hogy a képzés végén az iskolatípusból kikerülő fiatalok büszkén vállalják magyarságukat és akarjanak tenni hazájuk felemelkedéséért, valamennyi polgártársuk boldogulásáért. Segítsük hozzá tanulóinkat a közösséghez tartozás élményének megéléséhez, ezzel is biztonságérzetet adva a mindennapokban való helytálláshoz. Óraszámok Évfolyamok 5. 6. 7. 8. Éves óraszám Témakörök Témakör Évfolyamok 5. 6. 7. 8. Hazám, Magyarország x Nemzeti jelképeink x x A lakóhely története x Nemzeti ünnepeink x A családi és vallási ünnepek x A lakóhely népessége x A lakóhely nevezetességei és népszokásai x A magyar nép eredetéről x A Himnusz és a Szózat x Nemzeti emlékhelyek x Akikre büszkék lehetünk x Fejlesztendő készségek, képességek, attitűdök A kíváncsiság, megfigyelés, felfedezés, összehasonlítás, rendszerezés képessége. Térbeli és időbeli tájékozódás. Kommunikációs készség. A szeretet képessége. Tisztelet és megbecsülés nyújtásának képessége. 2000/135/II. szám Felelősségtudat, felelősségérzet, környezetvédő attitűd. Pozitív érzelmek befogadásának képessége, igényesség. A munka örömének megélése. Együttműködési készség. Ítéletalkotás, döntési képesség, önértékelés.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes